cyanic-selkie/wikianc huggingface dataset:
François (Deux-Sèvres)
François on Ranskan kunta Deux-Sèvresin departementissa Poitou-Charentesin hallintoalueella. 9,4 neliökilometrin laajuisessa kunnassa oli vuoden 2019 väestönlaskennassa 953 asukasta.
Marjatan talo
Marjatan talo on Helsingin Sörnäisessä Vilhonvuorenkadulla sijaitseva kerrostalo, joka on rakennettu vuonna 1927. Seitsenkerroksisen rakennuksen on suunnitellut arkkitehti Georg Nummelin.
Belgia lasten Eurovision laulukilpailussa
Vuonna 2005 kilpailu järjestettiin Hasseltissa.
Marjatan talo
Historia
Seitsenkerroksisessa talossa on yli 200 asuntoa ja se oli valmistuessaan Helsingin suurin asuintalo. Rakennus oli alun perin valkoinen. Asunto Oy Marjatta joutui myymään talon pakkohuutokaupalla As. Oy Wilhelmsbergille (nyk. As Oy Vilhonvuori) vuonna 1937. Talon rakennusajankohtana seutu oli avointa kalliota aina Helsinginkadulle saakka. Viereinen Vilhonvuorenkatu 5 valmistui vuonna 1928, jonka jälkeen korttelin länsipää rakennettiin vasta 1960-luvun alussa. Taloon on jälkeenpäin rakennettu pommisuoja vuonna 1944 ja pannuhuone 1952. Vuonna 1961 taloon tehtiin muutostöitä ja samalla se sai nykyisen värinsä. Hissit rakennettiin 1963.
Marjatan talon nimen alkuperästä ei ole varmaa tietoa. Tarinan mukaan se sai nimensä Marjatta-nimisestä naisesta, joka harjoitti prostituutiota viereisellä Vilhonvuoren kalliolla. Rakennuksen valmistuttua vielä vapaaksi jäänyttä osaa Vilhonvuoresta ryhdyttiin kutsumaan Marjatan kallioiksi. Toisen tiedon mukaan Marjatankallio-nimitys olisi ollut käytössä jo ennen talon rakentamista. Nykyään paikalla on Katri Valan puisto. Talossa asui pääasiassa köyhiä työläisperheitä, ja alivuokralaisten pito oli yleistä. Alivuokralaisia oli niin paljon, että sotien jälkeen asuntopulan aikana talossa asui yli 2 000 ihmistä. Marjatan talon kuuluisin asukas on runoilija Katri Vala, joka muutti taloon vuonna 1931 puolisonsa Armas Heikelin kanssa. Talon F-rapun ulko-oven vieressä on Valasta kertova muistolaatta. Lisäksi talossa asuivat vasemmistolaisista kulttuurihahmoista muun muassa Jarno Pennanen ja Jenny Pajunen.
1930–1940-luvuilla Marjatan talo tunnettiin vasemmistolaisten kokoontumispaikkana. Se oli myös laittoman SKP:n nuorisotoiminnan keskus ja viranomaisten jahtaamien kommunistien piilopaikka. Esimerkiksi jatkosodan syttyessä talossa piileskelivät muun muassa Veikko Pöysti ja Urho Kaipainen sekä puoluejohtoon kuuluneet Arthur Rönnqvist ja Edvin Salonen. Talossa asui myös Aimo Rikka, jonka luona toisinaan kokoontuivat Kiila ja Akateeminen Sosialistiseura. Säännöllisiin vieraisiin kuului myös poliisin etsimä turkulainen Olavi Laiho.
Thunderbird (vuoristorata)
thumb|250px|Thunderbird
Thunderbird on maailman pohjoisin täysimittainen puinen vuoristorata. Se sijaitsee Lapuanjoen rannassa Etelä-Pohjanmaalla Kauhavan kunnassa Powerpark-monitoimipuistossa. Vuoristoradan on suunnitellut amerikkalainen puisten vuoristoratojen rakentamiseen erikoistunut Great Coasters International (GCI). Vuoristoradan tilaajana oli monitoimipuiston taustalla toimiva Lillbacka Group. Thunderbird on GCI:n ensimmäinen rata Euroopassa.
Radan rakentaminen aloitettiin loppukesällä 2005, ja laite valmistui suunnitellun aikataulun mukaan kauden 2006 avajaisiin. Radan valmistumista pystyi seuraamaan lähes reaaliaikaisesti monitoimipuiston internetsivujen kautta web-kameran välityksellä. Vuoristorata otettiin käyttöön lauantaina 29. huhtikuuta 2006, ja se nousi heti ensimmäisenä vuotenaan Powerpark-monitoimipuistossa sijaitsevan PowerLand-huvipuiston suosituimmaksi laitteeksi. Rata on 25 metriä korkea, 826,6 metriä pitkä, ja vaunujen nopeus on noin 77 km/h. Rakennusvaiheessa rataan käytettiin tuhat kuutiometriä puuta, 750 000 pulttia ja 1,8 miljoonaa naulaa. Puutavaran rataan toimitti Alajärvellä sijaitseva Myllyahon Saha Oy, ja painekyllästyksestä vastasi Finnforest. Rakentaminen kesti kahdeksan kuukautta, ja siihen osallistui suomalaisten lisäksi työntekijöitä Meksikosta, Saksasta ja Yhdysvalloista. Radan kahdella 24-paikkaisella junalla pystytään kuljettamaan 800 matkustajaa tunnissa. Pituusvaatimus laitteeseen on 130 cm.
Athanasios Suuri
thumb|Athanasios Suuri ikonin aiheena.
Athanasios Suuri eli Athanasios Aleksandrialainen (joskus Atanasios; ; noin 298–373) oli yksi kuuluisimmista alkukristillisen ajan suurista kirkkoisistä, joka kunnostautui erityisesti areiolaisuutta vastaan käydyssä kiistelyssä. Hän puolusti voimakkaasti oppia Isän ja Pojan yhdestä olemuksesta.
Ortodoksinen kirkko on antanut Athanasiokselle lisänimen Ortodoksisuuden isä, ja kirkko kunnioittaa Athanasiosta hänen kirkollisena muistopäivänään 18. tammikuuta.
Elämä
Athanasios osallistui Aleksandrian piispan Aleksandroksen sihteerinä Nikean ensimmäiseen yleiseen eli ekumeeniseen kirkolliskokoukseen ja herätti huomiota erinomaisella väittelytaidollaan. Vuonna 328 Aleksandros kuoli ja Athanasios valittiin hänen seuraajakseen. Muutaman vuoden päästä keisari Konstantinus määräsi että areiolaiset on otettava takaisin kirkon yhteyteen, mutta Athanasios kieltäytyi. Siitä seuranneiden levottomuuksien vuoksi Konstantinus karkotti Athanasioksen Egyptistä ja hänet lähetettiin Trierin piispaksi.
Konstantinuksen kuoltua 337 Athanasios palasi Aleksadriaan. Paavi Julius kutsui hänet kuitenkin pian Roomaan, jottei hän aiheuttaisi kaupungissa jälleen levottomuuksia. Hän palasi Aleksandriaan uudelleen 346 juhlasaatossa, mutta joutui pakenemaan kaupungista kymmenen vuotta myöhemmin syttyneissä levottomuuksissa areiolaisten kanssa. Athanasios vetäytyi erämaahan, jossa hän vaelsi erakkoyhteisöstä toiseen kymmenen vuoden ajan.
Pakonsa aikana Athanasios kirjoitti useita kirjeitä Nikean uskontunnustuksen puolesta. Hän yritti palata Aleksandriaan kahdesti joutuen molemmilla kerroilla poistumaan kaupungista. Vuonna 366 Athanasios saapui kuudennen kerran Aleksandriaan, ja hän sai pitää siellä piispanvirkansa kuolemaansa 373 saakka.
Teokset
Athanasioksen yksi suurimmista kirjallisista töistä on erämaaisä Antonios Suuren pyhimyselämäkerran Antonios Suuren elämä kirjoittaminen. Athanasios tutustui Antoniokseen oleskellessaan erämaaluostareissa. Elämäkerta käännettiin useille kielille ja se on aikakautensa merkittävimpiä hengellisiä klassikoita.
Athanasioksen uskontunnustus on nimetty Athanasioksen mukaan. Se on kuitenkin todellisuudessa läntistä alkuperää ja latinankielinen.
Marjukka Paunila
Helena Marjukka Paunila (s. 23. toukokuuta 1949 Helsinki) on suomalainen taidemaalari.
Julkisia töitä
Paunilan julkisia töitä ovat muun muassa seuraavat:
Muotokuvia
Paunila on maalannut muotokuvat muun muassa seuraavista henkilöistä:
Erkkeri
thumb|250px|Erkkereitä [[San Franciscossa.]] Erkkeri on ikkunallinen ulkonema talon rungossa. Erkkerin avulla saadaan lisää valoa huoneeseen, sillä valoa tulee yleensä kolmelta eri suunnalta. Usein se sijoitetaan joko olohuoneeseen tai ruokailutilaan. Se nostaa talon hintaa, mutta myös lisää talon näyttävyyttä ja laajentaa sisustusmahdollisuuksia.
Erkkeri on luonteenomainen keskiajan ja pohjoiseurooppalaisen renessanssin arkkitehtuurille. Se on nykyäänkin eräänlainen sisustuselementti. Sillä luodaan vaihtelua ja ilmettä talon julkisivuun tai puutarhan puolelle.
Manipulaattori
Manipulaattori on käsittelylaite, joka on kauko-ohjattu tai yksinkertaisella ohjauksella varustettu automaattinen siirtolaite. Waldoe on yhdenlainen manipulaattori.
Katso myös
Manipulatoro
Thomas Mäkinen
Thomas Mäkinen (s. 30. tammikuuta 1997 Maarianhamina) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskikenttäpelaaja.
Mäkinen oli IFK Mariehamin edustusjoukkueen kokoonpanossa Veikkausliigassa kerran kaudella 2013. 7. helmikuuta 2014 hän teki maalin, kun IFK voitti Liigacupissa Turun Palloseuran vieraskentällä 2–0. Ensiesiintymisensä pääsarjatasolla hän teki 31. elokuuta 2014, kun IFK voitti kotonaan Myllykosken Pallo -47:n maalein 3–1. Mäkinen tuli ottelussa kentälle aivan sen lopussa David Ramadingayen tilalle. Hän oli kaudella 2014 myös Kakkosessa pelaavan farmiseura Ekenäs IF:n mukana, mutta sai EIF:ssä peliaikaa vain sen Kolmosessa pelaavassa kakkosjoukkueessa EIF/Akademissa.
Bruno Musarò
pienoiskuva|Bruno Musarò vuonna 2019. Bruno Musarò (s. 27. kesäkuuta 1948 Andrano) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Otranton arkkihiippakuntaan 19. syyskuuta 1971 ja nimitettiin Abarin titulaariarkkipiispaksi sekä apostoliseksi nuntiukseksi Panamaan 3. joulukuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.
Musarò sai 25. syyskuuta 1999 nimitykset apostoliseksi nuntiukseksi Madagaskarille, Komoreille, Seychelleille ja Mauritiukselle. 10. helmikuuta 2004 hänet nimitettiin apostoliseksi nuntiukseksi Guatemalaan, 5. tammikuuta 2009 Peruun ja 6. elokuuta 2011 Kuubaan.
Trude Beiser
Trude Beiser-Jochum (s. 2. syyskuuta 1927 Lech am Arlberg, Itävalta) on itävaltalainen alppihiihtäjä ja olympiavoittaja.
Beiser osallistui ensimmäisiin olympialaisiinsa 1948 St. Moritzissa. Syöksylaskussa Beiser sai hopeaa, mutta alppiyhdistetyssä tuli kultaa. Yhdistetyn syöksyssä Beiser oli toiseksi ja pujottelussa kahdeksanneksi nopein, mikä riitti varmistamaan ykkössijan. Beiseristä tuli näin ensimmäinen naishiihtäjä, joka voittaa kaksi mitalia olympialaisista.
Neljä vuotta myöhemmin Beiser kilpaili Oslon kisoissa. Norjassa hän otti uransa toisen olympiakullan, kun hän oli syöksylaskun ykkönen.
Burgundin kanava
thumb|Burgundin kanava [[Pouilly-en-Auxois|Pouilly-en-Auxois’ssa.]] thumb|Kanavatunnelin pohjoinen suu Pouilly-en-Auxois’ssa. Burgundin kanava on kanava Burgundissa keskisessä Itä-Ranskassa. Kanavan pohjoispää on Yonne-joen varrella Migennesin kaupungissa, eteläpää Saônen varrella Saint-Jean-de-Losnessa. Kanavan rakentaminen alkoi vuonna 1775 ja valmistui 1832. Yhdessä Seinen ja Yonnen sekä Saônen ja Rhônen kanssa kanava muodostaa vesiväylän, joka yhdistää Atlantin Välimereen. Proomuilla kuljetetaan tavaraa pitkin kanavaa.
Kanava on 242 kilometriä pitkä ja siinä on 209 sulkua. Se kulkee halki Yonnen ja Côte-d’Orin departementtien. Korkeimmillaan se on Pouilly-en-Auxois’n kohdalla 378 metriä merenpintaa korkeammalla, missä se kulkee 3 333 metriä pitkän tunnelin läpi. Alimmillaan se on kohdassa, jossa se yhtyy Yonne-jokeen 79 metrin korkeudessa merenpinnasta.
Agha Petros
pienoiskuva|Agha Petros Agha Petros (1. huhtikuuta 1880 – 2. helmikuuta 1932) oli assyrialainen kenraali ensimmäisen maailmansodan aikana.
Petros syntyi Ala-Bazin kylässä Osmanien valtakunnassa (nykyistä Turkin itäosaa, Irakin ja Iranin rajalla). Agha meni peruskoulun päätyttyä Urmiaan (nykyistä Irania) eurooppalaiseen lähetyskouluun. Agha asui kolme vuotta Yhdysvalloissa. Hän oli hyvin kielitaitoinen: hän puhui syyriaa, arameaa, turkkia, arabiaa, ranskaa, farsia, englantia ja venäjää. Kielitaitoisena hän pääsi töihin Turkin konsulaattiin Urmiaan. Hänestä tuli vuonna 1909 Turkin konsuli.
Britit veivät hänet Mesopotamiaan eli nykyiseen Irakiin. Hän muutti myöhemmin Toulouseen Ranskaan. Hän otti osaa Kansainliiton rauhankonferenssiin 26. lokakuuta 1923. Hänet myrkytettiin ja hän kuoli Ranskassa 2. helmikuuta 1932.
Agha Petros voitti turkkilaiset Sauj Bulakissa ja ajoi heidät takaisin Rowanduziin. Agha Petroksesta ei tullut assyrialaisten tai armenialaisten johtajaa alueella, eikä hänellä ollut paljon valtaa siellä. Hän ei saanut liitettyä armenialaisia tai assyrialaisia yhteen ja taistelemaan Turkkia vastaan.
Veli Matti Huohvanainen
Veli Matti ”Metsuri” Huohvanainen on suomalainen sarjamurhaaja ja tuomittu rikollinen. Hän on yksi harvoista ihmisistä Suomen rikoshistoriassa, jotka ovat syyllistyneet peräti neljään murhaan.
Huohvanainen ensimmäinen elinkautinen tuli kolmoismurhasta vuonna 1999. Huohvanainen ampui kaksi miestä liiketilassa Vantaalla veljensä kanssa. Uhrit kuolivat päähän kohdistuneisiin revolverinlaukauksiin. Pakomatkalla Huohvanainen ampui vielä kolmannen miehen. Huohvanainen vapautui elinkautisesta noin 16 vuoden jälkeen.
Huohvanaisen tuorein elinkautinen tuli 2019 vuoden maaliskuussa rikollisvaikuttaja Raimo Anderssonin raa’asta ja pitkäkestoisesta surmaamisesta. Huohvanainen ja uhri viettivät ”kosteaa” iltaa tunnetussa venäläisravintolassa, ja Anderssonin kotona kaksikko ajautui riitaan. Huohvanainen hakkasi ja potki Anderssonin hengiltä. Surmateko kesti puolitoista tuntia. ”Metsurina” tunnettu Huohvanainen käytti tekovälineenä turvakenkiä ja tupakansytytintä.
Mika Holopainen
Olli Mika Einar Holopainen (23. joulukuuta 1963 Helsinki – 27. joulukuuta 2017 Jyväskylä) oli suomalainen voimisteluvalmentaja ja voimistelija. Holopainen aloitti valmennusuransa voimistelu-uransa päätyttyä. Holopaisen valmennusuran huippuhetki oli Jani Tanskasen rekin maailmanmestaruus vuonna 1997. Holopainen toimi valmennuspäällikkönä Jyväskylän Voimistelijoissa. Hän oli mukana myös Suomen maajoukkueen valmennuksessa. Holopainen kuoli sairauskohtaukseen 27. joulukuuta 2017.
Gruffudd ap Cynan
Gruffudd ap Cynan (n. 1055 Dublin, Irlanti – 1137) oli Walesin alueella sijainneen Gwyneddin kuningas 1081–1137. Hän syntyi Dublinissa, jossa hänen isänsä Cynan ab Iago oli maanpaossa. Gruffudd valtasi Gwyneddin kruunun 1081, mutta hänet vangittiin pian tämän jälkeen. Gruffudd palasi kuninkaaksi 1099 ja hallitsi Gwyneddiä sen jälkeen kuolemaansa asti.
Elämä
Gruffudd ap Cynan syntyi Dublinissa, jossa hänen isänsä Cynan ab Iago oli maanpaossa. Gruffuddin äiti Rhagnell oli Dublinin norjalaisia. Gruffudd kuului walesilaiseen hallitsijasukuun, ja hänen isoisänsä Iago ab Idwal ap Meurig oli hallinnut Gwyneddia vuonna 1039 tapahtuneeseen murhaansa asti.
Iagon murhan jälkeen Gwyneddia hallitsi muutamia vuosikymmeniä eri vallananastajat. Gruffudd ylitti Irlanninmeren vuonna 1075 aikeenaan saada takaisin isänperintönsä. Gruffuddin sotaretki alkoi voitokkaasti, mutta toinen kruunua tavoitellut walesilainen Trahaearn ap Caradog ajoi takaisin Irlantiin. Gruffud palasi Walesiin vuonna 1081, jolloin hänellä oli tukena skandinaavisia ja irlantilaisia joukkoja. Hän kukisti Trahaearnin Mynydd Carnin taistelussa ja otti Gwyneddin kruunun.
Reinhard Hess
Reinhard Hess (13. kesäkuuta 1945, Lauscha – 24. joulukuuta 2007, Bad Berka) oli saksalainen mäkihyppyvalmentaja.
Gruffudd ap Cynan
Elämä
Gruffud ei ehtinyt olla kauaa kuninkaana, kun hänen omat miehensä pettivät hänet. Gruffud oli useita vuosia normannijaarli Hugh d’Avranchesin vankina. Hän pakeni Irlantiin vuonna 1098. Seuraavana vuonna Gruffud palasi jälleen Walesiin, ja hän onnistui Norjan kuninkaan Maunu Paljassäären avulla ajamaan normannit pois Walesin pohjoisosista. Grufudd teki vuonna 1101 Englannin kuninkaan Henrik I:n kanssa sopimuksen, joka takasi Gruffuddille valta-aseman suureen osaan Gwyneddia.
Reinhard Hess
Hess valmensi Saksan maajoukkuetta vuosina 1993–2003. Tuona aikana Saksa saavutti kolme olympiakultaa ja seitsemän maailmanmestaruutta.
Gruffudd ap Cynan
Elämä
Gruffudin pojat Owain Gwynedd ja Cadwaladr ap Gruffydd laajensivat isänsä valtakuntaa ja valtasivat Gwyneddille uusia alueita. Gruffudd hallitsi kuolemaansa 1137 asti. Hänen kautensa tunnetaan kukoistuksen aikana, ja hän rakennutti uudelleen muun muassa viikinkien vuonna 1073 tuhoaman Bangorin katedraalin, jonne Gruffud myös haudattiin.
Reinhard Hess
Hess kuoli syöpään jouluaattona 2007.
Gruffudd ap Cynan
Säilynyt, keskiaikainen elämäkerta
Gruffud on ainoa keskiaikainen Walesin hallitsija, jonka aikalaiselämäkerta on säilynyt. Alkuperäinen latinankielisen alkuperäisteoksen uskotaan hävinneen, mutta siitä on säilynyt sen käännös keskikymrille. On kuitenkin mahdollista, että eräs 1500-luvulta peräisin oleva latinankielinen teos on kopio alkuperäisestä. Muita tunnettuja latinankielisiä teoksia on pidetty käännöksinä kymrinkielisestä käännöksestä. Alkuperäisen elämäkerran kirjoittaa ei tiedetä, mutta tämä oli todennäköisesti kirkonmies ja teos kirjoitettiin luultavasti 1100-luvun lopulla. Teoksen tarinan todenperäisyydestä on kiistelty. Selvää on, että teoksen tarkoituksena oli pönkittää Gruffuddin ja näin myös hänen jälkeläisten legitimiteettiä Gwyneddin hallitsijoina.
Borderline (Lordin kappale)
Borderline on Lordi-yhtyeen singlejulkaisu vuoden 2021 Lordiversity -boksin albumilta Humanimals. Kappaleeseen on kuvattu musiikkivideo Tivoli Sariolassa. Videolla kummitusjunan julkisivussa on kuvat kaikista Lordin entisistä ja nykyisistä jäsenistä. Videon kauhuefekteistä ja ohjauksesta vastasi Mr. Lordi. Keväästä 2022 lähtien Tivoli Sariolan kummitusjuna noudattaa Lordin teemaa.
Ruusuaavetetra
Ruusuaavetetra (Hyphessobrycon roseus, vanh. Megalamphodus roseus) on tetrojen heimoon kuuluva kala.
Koko ja ulkonäkö
Ruusuaavetetra jää alle neljä senttiä pitkäksi, usein pienemmäksikin. Kyljessä on musta läikkä, pyrstö on punainen, muuten kala on hopeankellertävä. Se muistuttaa musta-aavetetraa ja puna-aavetetraa, mutta on selvästi kellertävämpi.
Alkuperä
Ruusuaavetetra on peräisin Venezuelasta ja Guayanasta Maroni- ja Oyapock-jokien vesistöstä.
Käyttäytyminen ja lisääntyminen
Ruusuaavetetra on vilkas, mutta sopuisa parvikala.
Vesiolot
Ruusuaavetetralle sopiva pH on 6,5–7,5, kovuus 6–15 °dGH ja lämpötila 22–26 °C.
Scott Mellanby
Scott Mellanby (s. 11. kesäkuuta 1966 Montreal, Quebec) on kanadalainen jääkiekkovalmentaja ja entinen ammattilaisjääkiekkoilija, pelipaikaltaan oikea laitahyökkääjä.
Pelaajaura
Mellanby sai NHL-varauksen, kun Philadelphia Flyers varasi hänet numerolla 27 varaustilaisuuden 1984 toisella kierroksella. Hän pelasi varauksensa jälkeen kahdella kaudella Wisconsinin yliopiston jääkiekkojoukkueessa ennen ammattilaisuransa aloittamista.
Mellanby edusti NHL:ssä viittä eri seuraa, Philadelphia Flyersin lisäksi Edmonton Oilersia, Florida Panthersia, St. Louis Bluesia ja Atlanta Thrashersia. Pisimpään näistä hän pelasi Floridassa, jossa hän kuului seuran historian ensimmäisiin pelaajiin tultuaan varatuksi kesäkuussa 1993 järjestetyssä laajennusvaraustilaisuudessa. Hän oli kahdella kaudella, 1993–1994 ja 1995–1996, joukkueensa eniten pisteitä ja maaleja tehnyt pelaaja, jälkimmäisellä uransa parhaalla pistemäärällä (70 tehopistettä, 32 maalia ja 38 syöttöpistettä, 79:ssä runkosarjaottelussa), ja vuodesta 1997 vuoteen 2001 sen kapteeni.
Mellanby pelasi kahtena vuonna Stanley Cupin voitosta pelattavissa loppuotteluissa, vuonna 1987, jolloin hän edusti Philadelphia Flyersia, ja vuonna 1996, jolloin hän edusti Florida Panthersia. Kauden 1995–1996 alussa Mellanby tappoi mailallaan joukkueensa pukukopissa olleen rotan ennen Calgary Flamesiä vastaan pelattua kotiottelua, jossa hän teki kaksi maalia. Nimen "rat trick" saaneen tapauksen jälkeen Panthersin kannattajat ottivat tavakseen heitellä joukkueen otteluissa jäälle muovirottia, myös vuoden 1996 loppuotteluissa.
Mellanby pelasi St. Louis Bluesissa neljällä kaudella, vuoteen 2004 asti, jolloin hän teki vapaana pelaajana sopimuksen Atlanta Thrashersin kanssa. Hänen ensimmäinen kautensa Atlantassa oli kausi 2005–2006, jolla hänet myös nimettiin joukkueen kapteeniksi. Edellisellä kaudella, joka peruuntui työsulun vuoksi, hän ei pelannut missään joukkueessa. Mellanby ilmoitti pelaajauransa päättymisestä huhtikuussa 2007, alle viikko sen jälkeen, kun Thrashers oli hävinnyt pudotuspelien ensimmäisellä kierroksella New York Rangersille.
Mellanby pelasi kaudella 1985–1986 alkaneella ja kauteen 2006–2007 päättyneellä urallaan 1 431 runkosarja- ja 136 pudotuspeliottelua. Hän teki runkosarjassa 840 tehopistettä, 364 maalia ja 476 syöttöpistettä, ja pudotuspeleissä 53 tehopistettä, 24 maalia ja 29 syöttöpistettä. Hänet valittiin yhden kerran NHL:n tähdistöotteluun, vuonna 1996.
Mellanby ei edustanut Kanadan jääkiekkomaajoukkuetta aikuisten arvokilpailuissa, mutta oli mukana yksissä nuorten arvokilpailuissa, nuorten maailmanmestaruuskilpailuissa vuonna 1986. Kanada voitti tuossa turnauksessa hopeaa.
Perhe
Mellanby on naimisissa. Hänellä ja vaimollaan Suella on kolme lasta, pojat Carter ja Nicholas sekä tytär Courtney. Scott ja Sue Mellanby ovat perustaneet yhdessä hyväntekeväisyyssäätiön Mellanby Autism Foundation. Heidän vanhemmalla pojallaan Carterilla diagnosoitiin autismi vuonna 1998.
Scott Mellanbyn isä on pitkään Hockey Night in Canadan tuottajana toiminut Ralph Mellanby.
Niitto
thumb|[[Viikate|Viikatteella niittoa]] Niitto on korkean ruohovartisen kasvuston katkaisua. Se voi tapahtua käsin viikatteella tai sirpillä tai koneistetussa maataloudessa traktorin voimanottoon liitetyllä niittokoneella. Myös viljalajit ovat kasvitieteellisessä mielessä ruohoja. Heinä jätetään niiton jälkeen yleensä kuivumaan, viljakasvusto sen sijaan kerätään pois ja puidaan. Vilja voidaan puida eri pituiseen sänkeen.
Eräissä kielissä on niiton aikaan kukkiville kasveille annettu tähän viittaavia nimiä.
Villapaita
Villapaita on villalangasta neulottu lämmin paita, jossa etumus on, toisin kuin villatakissa, kokonaan tai lähes kokonaan umpinainen. Arkipuheessa villapaidaksi kutsutaan usein muustakin kuin villaisesta langasta valmistettua neulepaitaa. Suomessa villapaitaa käytettiin runsaasti metsätöissä ja maatalouden ulkotöissä kylminä vuodenaikoina. Tällaisessa villapaidassa oli vasemmassa olkapäässä napit sen riisumisen helpottamiseksi.
Villapaidat ovat kuuluneet myös Suomen puolustusvoimien vaatetukseen. Vielä 1980-luvulla oli käytössä sodanaikainen harmaa villapaita, jossa oli rinnan ympärillä tummansininen nauhakuvio. Englantilaistyyppinen harmaa sotilasvillapaita tuli käyttöön kenttäharmaan villapaitamallin m/83:n myötä, joka merivoimilla oli sininen. Myöhemmin m/91-univormujen mukana villapaidastakin tuli vihreä. Puolustusvoimien villapaidoissa on puuvillaiset vahvikkeet olkapäissä ja kyynärpäissä, koska villa pehmeinä kuituina kuluu herkästi.
Kansanperinnettä edustavat norjalaiset villapaidat, joissa on kaulan kohdalla pukemista ja riisumista helpottavat hakaset ja Suomessa jussipaita.
Villatakki
Villatakki eli neuletakki on villapaidan variantti, joka on takin tapaan etumuksestaan avoin ja tavallisesti myös napitettava. Tällainen muotoilu helpottaa vaatteen päälle pukemista, mutta myös tekee valmistusprosessista jonkin verran mutkikkaamman ja yleensä myös kalliimman.
Aiheesta muualla
Genser
Vardenafiili
Vaikutusmekanismi ja farmakokinetiikka
Vardenafiili estää cGMP-spesifistä (syklinen guanosiinimonofosfaatti) tyypin 5 fosfodiesteraasia (PDE5), joka normaalisti estää cGMP:tä paisuvaiskudoksessa. cGMP:llä on paisuvaiskudoksessa verisuonia laajentava vaikutus. cGMP:n määrä paisuvaiskudoksessa kasvaa, kun seksuaalisen kiihottumisen myötä paisuvaiskudoksessa vapautuu typpioksidia (NO) parasympaattisen hermoston aktivoitumisen myötä. Typpioksidi sitoutuu guanylaatisyklaasientsyymin reseptoreihin, jolloin cGMP:n määrä kasvaa.
Aatto Hosiaisluoma
Hosiaisluoman vanhemmat olivat tilanhoitaja, agrologi Kalle Oskari Hosiaisluoma ja Tyyne Kustaava Romppanen. Hän pääsi ylioppilaaksi 1948, suoritti kunnallistutkinnon Yhteiskunnallisessa korkeakoulussa 1951 ja valmistui valtiotieteen kandidaatiksi 1955.
Hosiaisluoma oli Oulun läänin Pyhäjärven kunnanjohtajana 1955–1957 ja vuonna 1955 perustetun Pyhäjärven Sanomat -paikallislehden ensimmäisenä päätoimittajana. Hän oli Suomen kunnallisliiton (entinen Maalaiskuntien liitto) tilintarkastustoimen johtajana 1957–1960 ja sen jälkeen Yhteiskunnallisen korkeakoulun ja myöhemmin Tampereen yliopiston kunnallistalouden lehtorina 1961–1971 sekä kunnallistalouden yliopettajana vuodesta 1972 ja vt. apulaisprofessorina vuodesta 1973. Hosiaisluoma jäi eläkkeelle 1991.
Hosiaisluoma on tutkinut vapaamuurariutta tutkielmassaan ”Vapaamuurarillinen arvomaailma”.
Vardenafiili
Vasta-aiheet ja sivuvaikutukset
Yleisimmät sivuvaikutukset ovat päänsärky, ihon punoitus, huimaus, nenän tukkoisuus, vatsavaivat ja pahoinvointi. Jos lääke aiheuttaa yli neljä tuntia kestävän erektion, on otettava yhteys lääkäriin.
Tanskalaisten ristiretki Jerusalemiin
Tanskalaisten ristiretki Jerusalemiin on oletettu historiallinen ristiretki, jonka joukko tanskalaisia ylimyksiä teki Palestiinaan 1190-luvun alussa. Tiedot ristiretkestä perustuvat anonyymin henkilön kirjoittamaan keskiaikaiseen tekstiin De Profectione Danorum in Hierosolymam (”tanskalaisten matkasta Jerusalemiin”). Tanskalaiset lähtivät retkelle, kun muslimit olivat vallanneet Jerusalemin vuonna 1187. He pääsivät perille kuitenkin vasta, kun Rikhard I Leijonamieli ja Saladin olivat solmineet aselevon vuonna 1192. Tanskalaiset vierailivat tämän jälkeen pyhillä paikoilla ennen paluutaan kotiin.
Teos
Ristiretkestä kertovan tekstin löysi rehtori Johann Kirchmann Lyypekin kaupunginkirjastosta 1620-luvulla. Kirchmann yritti julkaista teoksen, mutta epäonnistui. Hänen pojanpoikansa julkaisi lopulta teoksen vuonna 1684. Alkuperäiset pergamentit ovat tämän jälkeen hävinneet, mutta Kirchmannin käsikirjoitusta säilytetään Kööpenhaminan kuninkaallisessa kirjastossa.
Teoksen kirjoittaja oli ilmeisesti norjalainen, mutta se on kuitenkin suunnattu tanskalaisille lukijoille. Luultavasti se kirjoitettiin Tanskassa 1190-luvulla tai 1200-luvun alussa. Tuolloin monet norjalaiset kirkonmiehet pakenivat Norjasta Tanskaan sisällissodan takia. Teos on omistettu jollekin herra K:lle (domino K). Teoksen alussa kirjoittajaksi mainitaan ”frater X canonicus”. Kirjoittaja mainitsee asuvansa Oslonvuonon länsipuolella sijaitsevassa Tønsbergissä, jossa sijaitsi luostari. Kirjoittaja oli mitä ilmeisimmin norjalainen, mutta hän tunsi hyvin Tanskan asioita. Teoksesta selviää myös, että se on kirjoitettu ”joitakin vuosia” kuvaamiensa tapahtumien jälkeen. Eräät tutkijat ovat ajoittaneet teoksen synnyn kuningas Sverren vuonna 1202 tapahtuneen kuoleman jälkeiseen aikaan. Toiset taas katsovat, että teos syntyi jo Sverren elinaikana.
Tanskalaiset lähtevät matkaan
Saladin valtasi Jerusalemin vuonna 1187. Tapahtuma vavisutti koko kristittyä maailmaa, ja paavi Gregorius VIII saarnasi lyhyen hallituskautensa aikana ristiretkeä Jerusalemin takaisinvalloittamiseksi. Vuoden 1187 lopulla paavin sanoma saapui Tanskaan. Kuningas Knuut Valdemarinpoika oli tuolloin kutsunut koolle valtakunnan mahtimiehet ja piispat neuvotteluihin Odenseen. Kun paavin sanoma luettiin kuninkaalle, purskahti tämä itkuun ja meni täysin sanattomaksi. Piispa Absalonin veli Esbern Snare puolestaan piti puheen, joka sai viisitoista tanskalaista ylimystä ottamaan ristin ja lupautumaan ristiretkelle Jerusalemiin.
IPhone 11 Pro
iPhone 11 Pro on Applen syyskuussa 2019 julkaisema älypuhelin. Siinä on takakamerana kolmeobjektiivinen 12 megapikselin kamera. Puhelimesta on myös halvempi kaksiobjektiivinen iPhone 11- ja kalliimpi, kolmella objektiivilla, mutta suuremmalla näytöllä varustettu iPhone 11 Pro Max -versio.
Tanskalaisten ristiretki Jerusalemiin
Tanskalaiset lähtevät matkaan
Lopulta vain viisi suurmiestä lähti matkaan neljällä laivalla. Heidän mukanaan seurasi arviolta ainakin 150 sotilasta. Mukaan päätettiin ottaa myös norjalainen Ulf Lauvnäsilainen, joka oli tunnettu merenkävijä ja jota ilman retkestä ei tulisi mitään. Ulfin mukana tuli 200 norjalaista soturia, ja hän myös otti ristiretken komentoonsa. Ensimmäiseksi laivasto kuitenkin purjehti pohjoiseen, Tønsbergiin, jossa Ulf halusi varustaa laivoja. Sieltä laivasto jatkoi matkaa Bergeniin, jossa Ulf halusi neuvotella kuningas Sverren kanssa. Bergenissä ristiretkeläiset joutuivat myös pieneen kahakkaan kaupungin kaduilla. Lopulta kuningas Sverre saapui paikalle, ja varmistuttuaan siitä, etteivät tanskalaiset olleet aikeissa taistella häntä vastaan, hän antoi heille lahjoja. Tanskalaiset halusivat tämän jälkeen päästä vihdoin matkaan, mutta koska Ulf halusi jäädä Bergeniin, he jättivät hänelle yhden laivan.
IPhone 11 Pro
Ominaisuudet
Takakamerassa on yksi ultralaajakulmaobjektiivi ƒ/2.4, jonka kuvakulma on peräti 120 astetta, yksi ƒ/1.8 laajakulmaobjektiivi ja yksi ƒ/2.0 teleobjektiivi, jossa on 2x optinen zoom. Kamerassa on sarjakuvaustila, kuvanvakain, HDR ja muotokuvaustila, joka tukee edistyksellistä boke-tehostetta. Kamerassa on myös uusi Night Mode -toiminto, jolla voi ottaa kirkkaampia kuvia pimeässä ilman salamavaloa. Puhelimessa on myös uudistettu kamerasovellus, joka lisää uusia ominaisuuksia, kuten valintapyörä eri polttovälien portaattomaan valitsemiseen.
Puolan kuningaskunta (1916–1918)
Puolan kuningaskunta oli Saksan keisarikunnan Venäjän keisarikunnalta miehittämälleen Veikselin aluepiirin alueelle vuonna 1916 perustama tunnustamaton valtio. Se vastasi autonomisena alueena vuonna 1815 perustettua Puolan kuningaskuntaa, jolla kuitenkin oli ollut 1815–1830 saakka Suomen suuriruhtinaskuntaa laajempi itsehallinto, muun muassa oma kansallinen 30 000 sotilaan palkka-armeija ja säännöllisesti kokoontuvat omat valtiopäivät.
IPhone 11 Pro
Ominaisuudet
IPhone 11 Pro kuvaa 4K-resoluution videota jopa 60 kuvaa sekunnissa ja 1080p-resoluution hidastettua kuvaa jopa 240 kuvaa sekunnissa. Puhelimessa on myös äänen zoomausominaisuus, jolloin äänen tallennus painottuu kuvattavalle alueelle. Videota voidaan tallentaa useilla kameroilla samanaikaisesti. IPhone 11 Prossa on myös 12 MP TrueDepth-etukamera ƒ/2.0-aukolla. Etukamera tukee myös vakautettua 4K-videotallennusta jopa 60 kuvaa sekunnissa. Apple on lisännyt tässä puhelimessa ensimmäistä kertaa myös hidastetun videotallennuksen etukameraan, jolloin se kuvaa 1080p-resoluutiolla jopa 120 kuvaa sekunnissa.
Puolan kuningaskunta (1916–1918)
Puolan kuningaskunnan perustamisen tarkoituksena ei ollut synnyttää suvereenia Puolan valtiota, vaan taata se, että puolalaiset suhtautuisivat myönteisesti saksalaiseen miehitysvaltaan eivätkä tukisi Venäjää, joka oli 1831 alkanut muuttaa Puolan kuningaskuntaa kapinan johdosta tavallisiksi Venäjän keisarikuntaan elimellisesti kuuluviksi tavallisiksi kuvernementeiksi, mikä vientiin hallinnollisesti loppuun vuoteen 1867 mennessä. Puolaa kutsuttiin tämän vuoksi 1831–1916 tämän vuoksi Veikselin aluepiiriksi. Puolan kuningaskunta oli olemassa marraskuuhun 1918 ja Puolan uudelleenitsenäistymiseen saakka.
Tanskalaisten ristiretki Jerusalemiin
Tanskalaiset Jerusalemissa
Tanskalaisten laivasto joutui myrskyyn Pohjanmerellä, ja vain noin 30 heistä selvisi hengissä. He päättivät jatkaa matkaa maitse. Myytyään laivansa tanskalaiset matkustivat Venetsiaan, jossa he ostivat uusia laivoja vuonna 1192. Kun tanskalaiset lopulta pääsivät perille Jerusalemiin, kolmas ristiretki oli Rikhard Leijonamielen johdolla saatu jo päätökseen. Tanskalaiset eivät siis päässeet sotimaan muslimeja vastaan. He käyttivät kuitenkin Saladinin ja Rikhardin solmimaa rauhaa hyväkseen ja tekivät pyhiinvaellusmatkan Jerusalemiin. Akkossa tanskalaiset joutuivat melkein taistelemaan englantilaisia vastaan näiden luultua heitä kreikkalaisiksi. Tämä väärinkäsitys saatiin kuitenkin selvitettyä.
IPhone 11 Pro
Ominaisuudet
iPhone 11 Prossa on 3 046 mAh li-ion-akku ja puhelin on IP68-pölyn- ja vedenpitävä. Suorittimena on Apple A13 Bionic. Puhelinta saa mustana, keskiyönvihreänä, kultaisena ja valkoisena.
Puolan kuningaskunta (1916–1918)
Saksa ja Itävalta-Unkari valtaavat Venäjän puolalaisalueen
pienoiskuva|vasen|Puolan kuningaskunta ensimmäisen maailmansodan aikana ja sitä ympäröineet sekä miehittäneet valtiot: {{legend|#699BA9|[[Saksan keisarikunta}} {{legend|#3BCECE|Saksan miehittämä}} {{legend|#7CB01E|Itävalta-Unkari}} {{legend|#9FFE9F|Itävalta-Unkarin miehittämä}} {{legend|#6AAF8B|Venäjän keisarikunta}} ]] Elokuussa 1914 käynnistyneessä ensimmäisessä maailmansodassa Saksan ja Itävalta-Unkarin joukot valloittivat Venäjän hallitseman Veikselin aluepiirin ja jakoivat alueen hallinnon Varsovassa toimivan saksalaisen kenraalikuvernöörin ja Lublinissa toimivan itävaltalaisen kenraalikuvernöörin hallitsemiin alueisiin.
Tanskalaisten ristiretki Jerusalemiin
Tanskalaiset Jerusalemissa
Tanskalaiset palasivat kotiin pyhältä maalta kahta eri reittiä. Osa heistä matkusti Rooman kautta ja toiset Konstantinopolin ja Unkarin kautta.
Puolan kuningaskunta (1916–1918)
Keskustelut Puolan kuninkaasta
Puolan kuningasehdokkaiksi nousivat neuvotteluissa Itävallan arkkiherttua Kaarle Stefan ja hänen poikansa arkkiherttua Kaarle Albert. Heidän edukseen nähtiin se, että he asuivat jo Itävallan puolalaisalueella Galitsian Żywiecissä ja puhuivat sujuvaa puolaa. Lisäksi Kaarle Stefanin tyttäret olivat naimisissa Puolan ylhäisaatelistoon kuuluvien Czartoryski- ja Radziwiłł-sukuisten ruhtinaiden kanssa.
Ajatus itävaltalaisen arkkiherttuan valinta Puolan kuninkaaksi oli hylätty vuoden 1916 alkuun mennessä. Saksan kenttäarmeijan johtaja, kenraali Erich von Falkenhayn hylkäsi ajatuksen tammikuussa 1916. Silloinen Saksan valtakunnankansleri Theobald von Bethmann-Hollweg olisi ollut suostuvainen itävaltalaistaustaiseen kuninkaaseen, mikäli Saksa olisi saanut valvoa Puolan kuningaskunnan taloutta, raaka-aineita ja armeijaa. Itävaltalaiskuningas olisi ollut siis marionettihallitsija todellisen vallan ollessa saksalaisilla. Helmikuuhun 1916 mennessä myös von Bethmann-Hollweg oli kuitenkin hylännyt itävaltalaisehdokkuuden.
Puolan kuningaskunta syntyy
pienois|oikea|Kenraalikuvernöörit von Beseler (ensimmäinen vasemmalla) ja itävaltalainen Kuk (toinen oikealla) 13. joulukuuta 1916 Lublinissa. Keskusvaltojen tappiot vuoden 1916 aikana johtivat siihen, että asenne Puolan kysymykseen muuttui. Siihen asti keskusvallat olivat pitäneet Puolaa pelinappulana ajatellen tulevia rauhanneuvotteluita. Lisäksi ajateltiin, että Puolan armeija korvaisi keskusvaltojen miehistötappioita. Lokakuussa 1916 keskusvallat pääsivät keskenään sopimukseen luotavasta Puolan valtiosta.
Kenraalikuvernööri von Beseler julkaisi Saksan ja Itävallan keisarien nimissä 5. marraskuuta 1916 sopimuksen, jossa hän lupasi Puolan valtion perustamisen kuitenkaan määrittelemättä tarkemmin, kuka on valtionpäämies, mitkä ovat maan rajat tai mikä on hallintojärjestelmä. Ensimmäistä kertaa sitten vuoden 1831 Varsovan kuninkaanlinna oli koristettu Puolan lipuilla. Itävallan Lublinissa toiminut kenraalikuvernööri Karl Kuk julkaisi samanlaisen sopimuksen kuin von Beseler Varsovassa. Välittömästi sopimuksen jälkeen von Beseler julkaisi Varsovassa Puolan armeijan rekrytointijulistuksen.
Väliaikainen hallitus
Puolan väliaikainen hallitus luotiin 14. tammikuuta 1917. Siihen kuului 15 saksalaisten ja itävaltalaisten valitsemaa jäsentä. Puheenjohtajana toimi niin sanottu kruununmarsalkka. Itävaltalaisten kanssa sodan alusta yhteistyössä ollut puolalaistaustaisen Puolalaislegioonan johtaja Józef Piłsudski oli jäsenenä väliaikaisen hallituksen sotilaskomissiossa.
Väliaikaisen hallituksen ensimmäinen julistus ilmoitti maan olevan kuningaskunta, Puolan suuntautuvan laajentumisessa itään ja hakevan Puolan armeijaan vapaaehtoisia. Väliaikainen hallitus toimi myös parlamenttina vastaten maan koulutuksen järjestämisestä, oikeusjärjestelmästä ja tiedotusvälineistä.
Samoihin aikoihin tapahtui kansainvälisesti Puolaa koskettavia asioita. 22. tammikuuta 1917 Yhdysvaltain presidentti Woodrow Wilson antoi julistuksen, jossa hän ilmoitti kannattavansa yhtenäistä ja itsenäistä Puolaa. Seuraavana kuukautena kaatui Venäjän keisarikunta helmikuun vallankumouksessa. Nämä tekijät vahvistivat puolalaisten puolueettomuusasennetta käytävässä maailmansodassa – jopa ympärysvaltoihin ryhdyttiin suhtautumaan myönteisesti.
Epäonninen armeijahanke
Puolalaiset sotilaat tunsivat joutuneensa hankalaan tilanteeseen valansa takia. Vala tuli antaa tulevalle kuninkaalle, jota ei edes ollut vielä valittu. Valassa korostettiin lisäksi liittoa saksalaisten ja itävaltalais-unkarilaisten kanssa. Valasta kieltäytyneet puolalaissotilaat vangittiin, mukaan lukien Piłsudski. Elokuussa 1917 puolalaissotilaat, kaikkiaan noin 10 000 sotilasta, siirrettiin itärintamalle. Ristiriitojen vuoksi puolalainen väliaikaishallitus erosi 25. elokuuta.
Valtionhoitajaneuvosto muodollisena puolalaisvallanpitäjänä
pienois|Valtionhoitajaneuvosto. Vasemmalta oikealle: Ostrowski, Kakowski, Lubomirski. Puolan kuningaskunnan väliaikainen perustuslaki julkistettiin 12. syyskuuta 1917. Perustuslain takana olivat keskusvaltojen edustajat. Sen mukaan valtiolla oli kaksikamarinen parlamentti. Koulutusta ja oikeuslaitosta koskevat vastuut siirrettiin puolalaisviranomaisille. Maan saksalaiselle vähemmistölle luotiin oma koulujärjestelmä, vaikka yhteistyössä olleet puolalaiset vastustivat ratkaisua.
Koska kuningaskunnalla ei ollut vielä hallitsijaa, tehtäviä hoiti valtionhoitajaneuvosto. Syyskuun 18. siihen nimettiin:
Valtionhoitajaneuvosto nimitettiin seremoniallisesti Tadeusz Kościuszkon kuoleman vuosipäivänä 15. lokakuuta virkaansa. Se nimitti edelleen lakimies Jan Kucharzewskin pääministeriksi. Kaikesta luodusta Puolan kuningaskunnan puolalaishallinnosta huolimatta valta oli saksalaisviranomaisten käsissä.
Työväenliike ja lakot
Venäjän vallankumouksen seurauksena yhteiskunnalliset jännitteet Puolan kuningaskunnassa kasvoivat. Puolalaiset työväenpuolueet organisoivat yhdessä tammikuussa vuonna 1918 sodanvastaisen lakon. Lakon yhteydessä työväestö vaati korotusta palkkoihin, ja myös vaatimus Puolan valtiollisesta itsenäisyydestä voimistui. Lokakuussa vuonna 1918 Puolan sosialistipuolue aloitti yleislakon, jonka tarkoitus oli vauhdittaa Saksan armeijan ajamista pois maasta, ja marraskuussa miehityksen päätyttyä työläiset valtasivat voimalaitoksen.
Keskusvaltojen valta romahtaa
Keisarillisen Saksan tappio ensimmäisessä maailmansodassa tuli entistä ilmeisemmäksi. Kevään ja loppukesän 1918 taistelut osoittivat sen, että keskusvaltojen sotilaallinen voitto ei ollut mahdollinen. Saksa pyrki entistä enemmän tekemään rauhan. Yhtenä ennakkoehdoista oli presidentti Wilsonin niin sanotun neljäntoista kohdan ohjelman hyväksyminen. Siinä oli mainittu muun muassa itsenäinen Puolan valtio ja sen vapaa, turvallinen pääsy merelle.
6. marraskuuta 1918 Itävalta-Unkarin puolalaisalueella Lublinissa julistettiin Puolan kansantasavalta perustetuksi. Vallan ottivat sosialistitaustaiset puolalaispoliitikot, pääministerinä Ignacy Daszyński ja sotilaallisena komentajana eversti Edward Rydz-Śmigły. Tavoitteena heillä oli syrjäyttää valtionhoitajaneuvosto ja käynnistää radikaalit sosiaaliset uudistukset.
Useat puolalaistahot olivat vaatineet saksalaisia vapauttamaan kenraali Piłsudskin, joka oli vankina Saksan Magdeburgissa. Tilanne ratkesi 11. marraskuuta 1918, kun Saksa antautui. Niin Lublinin hallitus kuin valtionhoitajaneuvosto luovuttivat valtansa Piłsudskille. Valtionhoitajaneuvosto erosi kolme päivää myöhemmin, jolloin Puolan kuningaskunnan olemassaolo oli päättynyt.
Puolan itsenäistymisen mahdollisti tilanne, jossa vieraat sotajoukot olivat poistuneet maasta. Bolševikit oli lyöty sotilaallisesti ja Saksa antautunut, joten  itsenäinen Puolan tasavalta voitiin muodostaa.
Erlitoun kulttuuri
Erlitoun kulttuuri 1850–1550 eaa. vallitsi varhaispronssikaudella Kiinassa Erlitou-nimisessä paikassa Keltaisenjoen lähistöillä. Erlitou oli kaupunki, josta on löydetty asuntalojan lisäksi mm palatseja, työpajoja ja riittipaikkoja. Paikan ala on 3 km². Erlitoussa asui enimmillään noin 24 000 asukasta. Kiinan historioitsijat ovat pitäneen sitä varhaisen, tarunomaisen, varmentamattoman Xia-dynastian keskuspaikkana, mutta läntiset tutkijat ovat olleet epäilevämpiä. Kulttuurista on löydetty 200 km läpimittaiselta alalta 500 löytöpaikkaa.
Kulttuuri vallitsi ensin Henanissa ja Shanxissa, myöhemmin Shaanxissa ja Hubeissa. Erlitoun asukasmäärä pieneni merkittävästi Shang-dynastian noustessa, mutta paikalla asuttiin vielä Shang-dynastian aikoihin.
Karja-aura
thumb|Karja-aura LWR 6 -höyryveturissa. thumb|Vaihtotyössä käytetty astinlauta Vr1 661 -veturissa Karja-aura, virallisesti esteenraivaaja, on linja-ajoon rakennetuissa höyryvetureissa oleva aurarakenne.
Karja-auran rakenne on avoin. Se muodostuu ala- ja yläreunojen vaakasuuntaisesta kehyksestä, jotka on yhdistetty vahvoilla terästangoilla. Joissakin rakenteissa on lisäksi paksut teräslevyt sivustoja vahvistamassa.
Rakennelmaa käytettiin erityisesti silloin, kun rataosuudet kulkivat metsäisten seutujen halki. Auran tarkoituksena oli siirtää radalle mahdollisesti kaatuneet pienehköt puut ja muut vastaavat esteet sivuun ja estää niitä joutumasta koneistoon.
Myös radalle harhaantuneet kotieläimet tai suurempi riista, esimerkiksi peurat, olisivat voineet aiheuttaa pahojakin vaurioita osuessaan suoraan veturiin. Karja-aura esti vahingot; se itsessään saattoi kylläkin vaurioitua törmäyksessä.
Diesel- ja sähkövetureissa karja-auraa ei yleensä ole. Järjestelyhöyryvetureissa se korvattiin vaihtotyössä hyödyllisellä astinlaudalla.
HUS-yhtymä
thumb|[[Meilahden tornisairaala Helsingissä on HUS-yhtymän suurin sairaala]]
HUS-yhtymä (viittaa pidempään nimeen Helsingin kaupungin ja muun Uudenmaan hyvinvointialueiden sosiaali- ja terveydenhuollon yhtymä), lyh. HUS eli Hus on Marinin hallituksen soteuudistuksessa Helsingin kaupungin ja muun Uudenmaan neljän hyvinvointialueen välisellä perussopimuksella 1. tammikuuta 2023 perustettu julkisoikeudellinen yhteisö, joka koordinoi sosiaali- ja terveydenhuoltoa sekä pelastustoimintaa Uudenmaan maakunnassa. Helsingin kaupungilla ja muun Uudenmaan hyvinvointialueilla on lakiin perustuva velvollisuus kuulua HUS-yhtymään.
Sosiaali- ja terveydenhuollon uudistuksessa Helsingin ja Uudenmaan sairaanhoitopiirin toiminta lakkasi ja kuntayhtymän varat, velat, vastuut ja sitoumukset siirtyivät perustetulle HUS-yhtymälle. Helsingin kaupungin ja muun Uudenmaan hyvinvointialueiden osuudet yhtymän varoihin ja vastuu sen veloista määräytyvät näiden peruspääomaosuuksien suhteessa.
Ylintä päätösvaltaa HUS:ssä käyttää yhtymävaltuusto tai yhtymäkokous, jonka jäsenet Helsingin kaupunki ja muun Uudenmaan hyvinvointialueet valitsevat peruspääomaosuuksiensa tai asukaslukujensa suhteessa siten, kuin perussopimuksessa on sovittu.
Eduskunta hyväksyi sosiaali- ja terveydenhuollon uudistuksen lakiesitykset 23.6.2021. Hyvinvointialueet perustettiin sosiaali- ja terveydenhuollon sekä pelastustoimen uudistuksen toimeenpanolailla, joka tuli voimaan 1.7.2021. HUS-yhtymä katsottiin perustetuksi sen jälkeen, kun Helsingin kaupunki ja muun Uudenmaan hyvinvointialueet hyväksyivät yhtymän perussopimuksen. Erikoissairaanhoidon järjestämisvastuu yhtymälle siirtyi samalla, kun sosiaali- ja terveydenhuollon järjestämisvastuu hyvinvointialueille eli 1.1.2023.
HUS-yhtymän tehtävät
HUS-yhtymällä on järjestämisvastuu HUS Helsingin yliopistolliselle sairaalalle kuuluvista lakisääteisistä tehtävistä ja niistä terveydenhuollon palveluista, joista on sovittu yhtymän sekä Helsingin kaupungin ja muun Uudenmaan hyvinvointialueiden välisessä järjestämissopimuksessa.
Lakisääteisiin tehtäviin kuuluvat:
Husin toiminnan rahoitus
Yhtymän toiminta rahoitetaan Helsingin kaupungin ja muun Uudenmaan hyvinvointialueiden saamalla valtion rahoituksella. Hus ei saa valtionrahoitusta suoraan. Myös yhtymän rahoitus opetus- ja tutkimustoimintaan sisältyy Helsingin kaupungin ja muun Uudenmaan hyvinvointialueiden saamaan valtion rahoitukseen.
Husin sairaalat
Pääosa sairaaloista on yhtymän ylläpitämiä. Lisäksi Uudellamaalla on joitain hyvinvointialueiden sairaaloita, joissa on tyypillisesti jotain HUS:n toimintoja. Esimerkiksi Länsi-Uudenmaan hyvinvointialueen Espoon sairaalassa on yhtymän vastuulla olevaa synnytystoimintaa ja Vantaan ja Keravan hyvinvointialueen Katriinan sairaalasta löytyy Huslabin näytteenotto ja röntgen.
Luettelo Finströmin julkisista taideteoksista ja muistomerkeistä
Luettelo Finströmin julkisista taideteoksista ja muistomerkeistä sisältää Finströmin kunnassa olevat pysyvät patsaat, muistomerkit ja muistolaatat.
Vammalan Lentopallo
Vammalan Lentopallo (lyh. VaLePa) on sastamalainen lentopalloseura, jonka edustusjoukkue pelaa Lentopallon Mestaruusliigassa. VaLePan voittamat kahdeksan Suomen mestaruutta ajoittuvat vuosiin 2012, 2014, 2017, 2018, 2019, 2021, 2022 ja 2023. SM-hopealle VaLePa on pelannut vuosina 2011 ja 2016 ja SM-pronssille neljästi 1992, 2008, 2013 ja 2015.
Vuonna 1978 perustettu seura pelasi ensimmäisen kerran miesten lentopallon pääsarjatasolla kaudella 1984–1985. Sittemmin VaLePa on kolmasti pudonnut ja myös noussut takaisin lentopalloliigaan. Kausi 2017–2018 on seuralle 28. ylimmällä sarjatasolla. Euroopan seurakilpailuissa VaLePa on esiintynyt kaikilla kolmella tasolla. Nykymuotoisen Mestarien liigan lohkovaiheeseen se selviytyi syksyllä 2017 ensimmäisenä suomalaisena ja pohjoismaisena miesjoukkueena. Kaudella 2015–2016 VaLePa saavutti Euroopan toiseksi kovimmassa seurakilpailussa CEV-cupissa puolivälieräpaikan.
VaLePan kotihallina on syksystä 2012 toiminut Vexve Areena (Sastamalan liikuntahalli). Aiemmin joukkue pelasi Sylvään koululla.
Historia
thumb|Kausi 2007-2008
Muuta
Seuran puheenjohtajana toimii Jarmo Nieminen.
VaLePa on tullut tunnetuksi huippupelaajien hautomona. Suomen maajoukkuepelaajista seuran kasvatteja ovat mm. Mikko Esko, Jari Tuominen ja Olli-Pekka Ojansivu. Myös useissa liigaseuroissa menestyneet Toni Tuominen ja Jussi Ahonen aloittivat uransa Vammalassa.
Koirapuisto
Koirapuisto eli koira-aitaus on aidattu alue, jossa koiria voi pitää kytkemättä mutta kuitenkin ulkoiluttajiensa valvonnassa. Koirapuistot tarjoavat koirille mahdollisuuden päästä liikkumaan vapaina ja mahdollistavat koirien keskinäisen sosiaalisen kanssakäymisen ja leikin. Koirapuistoissa myös koirien ulkoiluttajat pääsevät tutustumaan toisiinsa ja saamaan toisiltaan vinkkejä koiraharrastukseen liittyvissä asioissa.
Isommissa koirapuistoissa on omat aitauksensa erikseen pienille ja isoille koirille. Joidenkin koirapuistojen sisäänkäynti on kaksiosainen niin, että kahden peräkkäisen portin väliin jää pieni erikseen aidattu ”eteinen”. Tämä helpottaa koirien pitämistä erossa toisistaan tullessa ja lähtiessä.
Helsingin ensimmäinen koirapuisto avattiin Ullanlinnaan Neitsytpolun ja Merikadun kulmaukseen heinäkuussa 1971. Vuonna 1981 niitä oli jo 21 ja vuonna 1995 yli 70, kun taas Tampereelle valmistuivat tuolloin ensimmäiset koirapuistot. Vuonna 2021 Helsingissä on liki sata koirapuistoa, Tampereella 15. Tassut kartalla -verkkopalvelu löytää koko Suomesta kaikkiaan 377 koirapuistoa.
Bill Ivy
thumb|250px|Bill Ivy William "Bill" David Ivy (27. elokuuta 1942 Maidstone, Yhdistynyt kuningaskunta – 12. heinäkuuta 1969 Hohenstein-Ernstthal, Saksan demokraattinen tasavalta) oli brittiläinen ratamoottoripyöräilijä ja kilpa-autoilija. Hän voitti 125cc-luokan maailmanmestaruuden vuonna 1967.